RELAX d.d. . Meža 10, 2370 Dravograd

SKUPŠČINA DRUŽBE

**IZČRPNE INFORMACIJE O PRAVICAH DELNIČARJEV**

**IZ 298. ČLENA, 300. ČLENA IN 305. ČLENA**

**ZAKONA O GOSPODARSKIH DRUŽBAH (ZGD-1)**

**Prvi odstavek 298. člena ZGD-1** .

»Delničarji, katerih skupni deleži dosegajo dvajsetino osnovnega kapitala, lahko po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki priložiti predlog sklepa, o katerem naj skupščina odloča, ali če skupščina pri posamezni točki dnevnega reda ne sprejme sklepa, obrazložitev točke dnevnega reda. Zadošča, da zahtevo pošljejo družbi najpozneje sedem dni po objavi sklica skupščine. Statut lahko to pravico veže na nižji delež osnovnega kapitala.«

**Drugi odstavek 298. člena ZGD-1** .

»Družba, s katere vrednostnimi papirji se trguje na organiziranem trgu, mora delničarjem ponuditi vsaj en način za pošiljanje dodatnih točk dnevnega reda iz prejšnjega odstavka s pomočjo elektronskih sredstev.«

**Tretji odstavek 298. člena ZGD-1** ..

»Poslovodstvo mora nemudoma po poteku roka iz prvega odstavka tega člena objaviti dodatne točke dnevnega reda, ki naj se obravnavajo na skupščini. Dodatna točka dnevnega reda se lahko obravnava na skupščini le, če je bila objavljena na način iz 296. člena tega zakona vsaj 14 dni pred skupščino, sicer se obravnava na prvi naslednji skupščini.«

**Četrti odstavek 298. člena ZGD-1** .

»Družba, s katere vrednostnimi papirji se trguje na organiziranem trgu, mora v roku iz prejšnjega odstavka objaviti čistopis dnevnega reda na enak način kot je objavila sklic.«

**Prvi odstavek 300. člena ZGD-1** .

»Delničarji lahko k vsaki točki dnevnega reda v pisni obliki dajejo predloge sklepov. Predlog delničarja se objavi in sporoči na način iz 296. člena tega zakona le, če je delničar v sedmih dneh po objavi sklica skupščine poslal družbi razumno utemeljen predlog in pri tem sporočil, da bo na skupščini ugovarjal predlogu organa vodenja ali nadzora in da o druge delničarje pripravil do tega, da bodo glasovali za njegov predlog.«

**Drugi odstavek 300. člena ZGD-1** .

»Družba, s katere vrednostnimi papirji se trguje na organiziranem trgu, mora delničarjem ponuditi vsaj en način za posredovanje predlogov iz prejšnjega odstavka z uporabo elektronskih sredstev.«

**Tretji odstavek 300. člena ZGD-1** . »Poslovodstvu delničarjevega predloga in njegove utemeljitve ni treba objaviti, če:

* bi bilo z objavo predloga storjeno kaznivo dejanje ali prekršek;
* bi predlog lahko povzročil skupščinski sklep, ki bi bil v nasprotju z zakonom ali statutom;
* utemeljitev predloga v bistvenih točkah vsebuje očitno napačne ali zavajajoče podatke ali žalitve;
* je bil delničarjev predlog z isto vsebino že sporočen skupščini družbe;
* je bil isti delničarjev predlog z bistveno isto utemeljitvijo v zadnjih petih letih že sporočen na najmanj dveh skupščinah družbe in če je na skupščini zanj glasovala manj kot dvajsetina zastopanega osnovnega kapitala;
* da delničar vedeti, da se skupščine ne bo udeležil ali ne bo zastopan, ali
* delničar v zadnjih dveh letih na skupščini ni postavil svojega sporočenega predloga ali ga ni dal postaviti.«

**Četrti odstavek 300. člena ZGD-1** .

»Utemeljitve predloga ni treba objaviti, če vsebuje več kot 3000 znakov.«

**Peti odstavek 300. člena ZGD-1** .

» Poslovodstvo lahko predloge in njihove utemeljitve, ki jih je o isti zadevi dalo več delničarjev, objavi v povzetku.«

**Šesti odstavek 300. člena ZGD-1** .

»Predlogi delničarjev, ki družbi niso poslani v roku iz prvega odstavka tega člena in so dani najpozneje na sami skupščini, se obravnavajo na skupščini.«

**301. člen ZGD-1 (volilni predlogi delničarjev)**

Za delničarjev predlog o volitvah članov nadzornega sveta, upravnega odbora ali revizorjev se smiselno uporabljajo določbe prejšnjega člena (t.j. določbe 300. člena ZGD-1). Volilnega predloga ni treba utemeljiti.

**305. člen ZGD-1 (delničarjeva pravica do obveščenosti)**

(1) Poslovodstvo mora na skupščini dati delničarjem zanesljive podatke o zadevah družbe, če so potrebni za presojo točk dnevnega reda. Na vprašanja delničarjev z isto vsebino lahko da podatke v skupnem odgovoru. Pravica do obveščenosti velja tudi za pravna in poslovna razmerja družbe s povezanimi družbami.

(2) Poslovodstvu ni treba dati podatkov le:

* če je dajanje podatkov po razumni gospodarski presoji tako, da bi lahko družbi ali povezani družbi povzročilo škodo;
* o metodah bilanciranja in ocenjevanja, če navedba teh metod v dodatku zadostuje za presojo premoženjskega, finančnega in dobičkonosnega stanja družbe, ki ustreza dejanskim razmeram;
* če bi bilo z dajanjem podatkov storjeno kaznivo dejanje ali prekršek ali bi bili kršeni dobri poslovni običaji, ali
* če so podatki objavljeni na spletni strani družbe v obliki vprašanj in odgovorov vsaj sedem dni pred zasedanjem skupščine. .

(3) Če je bil delničarju dan podatek zunaj zasedanja skupščine, ga je treba dati vsakemu drugemu delničarju na njegovo zahtevo, tudi če ni potreben za presojo zadeve z dnevnega reda.

(4) Če delničarju niso dani podatki, lahko zahteva, da se njegovo vprašanje in razlog, zaradi katerih je bilo dajanje podatkov zavrnjeno, vključita v zapisnik.

. RELAX d.d.

mag. Karmen Kosec

predsednica upravnega odbora